 दौनें गै मामलें च जेसीआई नै आम जनता च अपनी गैर-पक्खपाती साख ते आम लोकें दा भरोसा गोआई दित्ता ऐ।  सबूत ईऐ गलांदे न जे कुदै ना कुदै कुसा ना कुसा गी बचाने दे जतन कीत्ते जा करदे न नेईं ते रपोट च मुक्खमंत्री दी अगुआई आहले पुलस दल दी क्रुरता दा जिक्र कुदै ना कुदै ते कीत्ता जंदा।  शोपियां मामले च वरोध प्रदर्शनें गी पूरी घाटी दी जनता दा समर्थन हासल ऐ ते एह प्रदर्शन इस मंगै उप्पर अधारत न जे इस निंदनेजोग घटना दे दोसिएं दी पंछान करिऐ उनेंगी कनून दे ब्हाले कीत्ता जा।  त्रौं हफ्तें थमां मता समां बीत्ती गेआ ऐ ते इक पंद्रवाडे तक्कर चली दी जांच-पड़ताल दे परैंत जेसीआई पासेआ पेश कीत्ती गेदी रपोट च इस गल्ला दा कोई जिक्र नेईं ऐ जे कसूरवार कुन ऐ।  कोई बी सरकारी एजेंसी वरिश्ठ वकील ते इत्थे तक्कर के बार एसोसिएशन बी उस बेल्ले तक्कर इस मामले दे दोसिएं दे बारे च कोई दावा नेईं करी सकदा जदुं तक्कर सरकार पासेआ स्थापित कीत्ती गेदी जेसीआई इस मामले च अपनी जांच पड़ताल आहली रपोट कन्नै सामने नेईं आई जंदी ऐ।  इस कुलासे नै कारवाई उप्पर बी सोआलिआ नशान ठोआई दित्ते न।  निदनेजोग गल्ल एह ऐ जे सरकार अपने हथकंडें दी बजाह कन्नै जेसीआई दी इस रपोट गी जनता दा धेहान टहाने लेई हस्तमाल करा करदी ऐ।  घट्ट थमां घट्ट आयोग दी रपोट ते इस्सै बक्खी सारत करोआऽ करदी ऐ।  कसूरवारें दी पंछान करने दे मामले च इन्नै कोई कम्म नेई कीत्ता ऐ ते एह इक चैंता आहली गल्ल ऐ।  शोपिआं दे हालात खतरनाक न।  लोकें दा सब्र जोआब देआ करदा ऐ।  तकरीबन इक म्हीने थमां कश्मीर घाटी दे सब्भने जिलें च जिंदगी मुश्कल होई गेई ऐ।  एह इक बड़ी गै शर्मनाक गल्ल ऐ रिआसती दी गठबंधन सरकार दे कुसा बी मंत्री नै उस थाह्‌रे दा दौरा करने दी लोड़ नेईं समझी। 